**Екскурзия до Грузия и Армения**

**17.10 – 23.10.2021**

**7 дни/ 6 нощувки**

***Маршрут: София – Истанбул – Тбилиси – Мцхета – Уплисцихе – Гори – Кахети – Дилижан – Езерото Севан – Гарни – Ереван – Тбилиси – Истанбул – София***

**Програма**

**Ден 1: София – Истанбул – Тбилиси**

Среща на летище София, Терминал 2 в **07:40.** Отпътуване за Истанбул с полет на Turkish airlines в **09:40**. Кацане на летището в Истанбул в **11:10**. Полет за Тбилиси с Turkish airlines в **12:10**. Кацане в Тбилиси в **15:25.** Пешеходна обиколка на Тбилиси. По време на обиколката ще посетим църквата „Метекхи“, която датира от 12.век; Термалните бани „Абанутобани“ – любимо място на жителите и гостите на Тбилиси. Следва посещение на крепостта „Нарикала“, от която се открива гледка към целия град. Нашата разходка в Тбилиси ще продължи със стария град – Централния площад, улица Шарден, бул. Руставели и пл. Свобода. Настаняване в хотел Bridge Boutique 3\* или подобен. Вечеря и нощувка в Тбилиси.

**Ден 2: Тбилиси – Мцхета – Гори – Уплисцихе - Тбилиси**

Закуска. Посещение на Мцхета – където някога е била първата столица на Грузия, а днес е град-музей, включен в Списъка с културно наследство на ЮНЕСКО. Посещение на манастира „Джвари“, откъдето ще се насладим на пленителна гледка към целия град и мястото, където се събират двете реки – Мтквари и Арагви. Спирка при храма „Светишковели“. Посещение на Гори – сърцето на Източна Грузия и родно място на Сталин. Посещение на Музея на Сталин. Следва да посетим Уплисцихе – антично селище, построено в скала, което е едно от първите населени места в Грузия. Връщане в Тбилиси. Вечеря. Нощувка.

**Ден 3: Тбилиси – Кахети – Дилижан**

Закуска. Отпътуване за Кахети – регион, известен с производството на вино. Посещение на Сигнахи – „Градът на любовта“. известно със своята архитектура в стила на Южноиталианския класицизъм. Ще имате възможност да се разходите из красивите малки улички с прекрасни гледки към долината Алазани. Дегустация на местно грузинско вино. Посещение на манастир „Бодбе“, където се намира гроба на Св.Нино, просветителка на Грузия. В района се намира и чудотворния извор на Св.Нино. Отпътуване за Армения. Спирка при средновековния манастир „Агарцин“. Пристигане в Дилижан – село, известно с изкуството, занаятите, пленителна природа и чистия въздух. Вечеря. Нощувка.

**Ден 4: Дилижан – Езерото Севан – Ереван**

Закуска. Посещение на езерото Севан – едно от най-високо разположените сладководни езера в тази част на света на надморска височина от 1900 метра. Отпътуване към Каньона на река Азат за посещение на скалния манастир „Гегхард“. Село Гарни, добре познато с храма „Гарни“, единственият запазен пример за елинистична архитектура в района. Настаняване в Ереван. Вечеря и нощувка.

**Ден 5: Ереван – Арарат – Ереван**

Закуска. Отпътуване за провинция Арарат, където се намира едно от най-светите места в Армения – манастирът „Хор Вирап“, откъдето се открива зашеметяваща панорамна гледка към връх Арарат. Връщане в Ереван и посещение на Историческия музей на Армения. Обиколка на Ереван – Каскадата, Опера и Балетен театър, Булевард „Мащоц“, Площад на Републиката. Посещение на фабрика за коняк „Арарат“ и дегустация на местен арменски коняк. Вечеря. Нощувка.

**Ден 6: Ереван – Тбилиси**

Закуска. Отпътуване за Грузия. По пътя спирка при Средновековния университет Санаин и манастир Хагпат, които са част от Световното културно наследство на ЮНЕСКО. Районът е планински и предоставя зашеметяващи гледки към долината на река Дебед. Пресичане на границата между Армения и Грузия и пристигане в Тбилиси следобед. Настаняване и свободно време в Тбилиси. Възможност за кратка пешеходна разходка в центъра на Тбилиси. Вечеря и нощувка.

**Ден 7: Тбилиси- Истанбул – София**

Трансфер до летището на Тбилиси. Полет към Истанбул с авиокомпания Turkish Airlines в **03:50**. Пристигане в Истанбул в **05:25**. Полет от Истанбул за София в **07:40**. Пристигане в София в **08:50**.

|  |  |  |
| --- | --- | --- |
| **Период на пътуване** | **Възрастен в двойна стая** | **Единична стая** |
| **17.10 – 23.10.2021 г.** | 2530 лв. | 2825 лв. |

**Цената включва:**

* Самолетен билет София – Истанбул – Тбилиси – Истанбул – София с авиокомпания Turkish airlines, включени летищни такси и багаж – чекиран куфар до 30 кг + ръчен багаж до 8 кг;
* Трансфери летище – хотел – летище и транспорт по маршрута с климатизиран
* автобус;
* 3 нощувки със закуски и вечери в хотел Bridge 3\* (<http://bridge-boutique.tbilisi-hotels.com/en/>) или подобен в Тбилиси;
* 1 нощувка със закуска и вечеря в хотел Armenia BB Guesthouse 3\* (<https://bit.ly/2M59Ylq>) или подобен в Дилижан;
* 2 нощувки със закуски и вечери в хотел Cascade 3\* (<http://cascadehotel.am/eng/index.html>) или подобен в Ереван;
* Туристическа програма по време на цялото пътуване с включени входни такси за посещаваните обекти;
* 1 дегустация на арменски коняк в световноизвестната фабрика „Арарат“ в Ереван;
* Водач – екскурзовод от ТА по време на цялото пътуване
* Местен екскурзовод на руски език по време на туристическата програма (гарантиран превод на български език);
* 1 бутилка минерална вода на турист/на ден;
* Медицинска застраховка за периода на пътуването с покритие 10 000 EUR със ЗД „ЕВРОИНС”.

**Цената не включва:**

* Разходи от личен характер;
* Хранения и напитки, които не са описани в програмата;
* Доплащане за медицинска застраховка за туристи от 64 до 74 години – 16 лв.;
* Доплащане за медицинска застраховка за туристи над 74 години (туристи над 74г се застраховат при различни условия, възможно е застрахователната компания да изисква попълване на здравна декларация) ;
* Застраховка „Отмяна на пътуване“;

**Полетно разписание:**

|  |  |
| --- | --- |
| София – Истанбул | 09:40 – 11:10 |
| Истанбул – Тбилиси | 12:10 – 15:25 |
| Тбилиси– Истанбул | 03:50 – 05:25 |
| Истанбул – София | 07:40 – 08:50 |

 **Забележка:**

* Цената е валидна за група от минимум 15 туристи.
* При 12 записани екскурзията може да се осъществи с доплащане от 85 лв.
* Срок за уведомяване за не набран брой туристи: 20 дни преди датата на отпътуване

**Условия за записване и начин на плащане:**

* Депозит – 10% от пакетната цена на екскурзията (внася се при записване);
* Втора вноска до 45 дни преди заминаване – 30% от пакетната цена;
* Окончателно плащане 60 % от цената – до 30 дни преди заминаване;

**Срокове за анулации и неустойки:**

* До 45 дни преди отпътуване – без неустойка
* От 44 ден до 35 ден преди отпътуване – неустойка в размер на депозита (250 лв.)
* От 34 ден до 30 ден преди отпътуване – внесените суми до момента
* От 29 ден до 15 ден преди отпътуване – неустойка в размер 80% от пакетната цена
* При 14 и по-малко дни преди отпътуване (включително неявяване) – 100% неустойка

**Необходими документи:**

* Задграничен паспорт с 6-месечна валидност към крайната дата на отпътуване;
* За деца до 18г., пътуващи с един или без родител, нотариална заверка от единия или двамата родители!

 **Допълнителна информация:**

* Туроператорът си запазва правото да прави промени в реда на екскурзиите и часовете им на провеждане по време на програмата.
* Часовете на полетите са обявени по разписанието на авиокомпаниите през април 2021. При промяна на същите клиентите ще бъдат уведомени своевременно.
* Местна валута – грузински лари; арменски драм
* Туроператорът има възможност, по искане на Потребителя да му предложи сключване на застраховка "Отмяна на пътуване". Застраховката се сключва в деня на извършено първо плащане на направената резервация за организирано пътуване.
* Застраховките „Помощ при пътуване в чужбина“ и „Отмяна на пътуване“ се сключват със ЗД „Евроинс АД”.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 03700100003271 на „ЗАСТРАХОВАТЕЛНО ДРУЖЕСТВО ЕВРОИНС” АД.